Izvor: N1

Može li se poslovati u Hrvatskoj ili bar iz Hrvatske? Kako stvoriti svjetski brend? U Pressingu Saše Cvetojevića gostovao je osnivač Bellabeata - Sandro Mur.

Je li teško u Hvatskoj? Počeli ste tu i otišli do Amerike. Kako je poslovati u Hrvatskoj?

Hrvatskoj je najveći problem što je kao pivot od drugog startupa. Došla je iz socijalizma i on se osjeti na svakom koraku, a najbolje u tome kako ljudi razmišljaju. Čim se netko uzdigne, svi ga odmah žele zgaziti. Svi žele biti jednaki, teško se izdići iz svih i reći idemo. S druge strane, kultura života u Hrvatskoj je jako dobra, uvijek možeš doći roditeljima. U SAD-u je čisti kapitalizam. Mi pokušavamo i iz jedne i iz druge kulture uzeti ono najbolje. Zato ljude imamo ovdje, a kapital imamo u SAD-u.

Koliko ljudi je tu, a koliko u Americi?



85 posto ljudi je tu, imamo samo 4 čovjeka u SAD-u-. Bellabeat ima preko 100 ljudi.



Kod vas se zapošljavaju i iz Facebooka? Priča se da vi uzimate ljude izvana i vraćate ih u Hrvatsku.



Teško je otići vani i raditi, otići od prijtelja, od obitelji. To je teško i nitko to ne radi, ljudi nisu sigurni kad idu van. Teško se zaposliti vani. Ljudi koji su radili u tako velikim firmama shvatili su da je u Hrvatskoj lijepo živjeti i žele se vratiti. Sad kad postoje startupi koji im mogu ponuditi jednako kvalitetan posao ovdje, imaju gdje raditi. Pokušavamo ljude izvana ponovno dovesti u Hrvatsku i to se trudimo napraviti.



Imate novi prostor, koliko je plan zaposliti?



Možda do 200 zaposlenika da se dođe.



Koji dio se radi u Hrvatskoj, koji u Americi, a koji u Kini?



Kad se prototip proizvoda napravi u hrvatskoj, u Kini ide u masovnu proizvodnju, tamo imamo mehaničke inženjere da to popeglaju, a u SAD-u je čisti biznis development i distribucija.



Kako cijenite kvalitetu i znanje naših ljudi i po čemu smo bolji, a po čemu lošiji od ostalih?



Znanje je dostupno svima, nije uopće bitno iskustvo. Čovjek koji radi u startupu bitno je samo želi li riskirati. Isto je kao i hrvatska država, ne želi riskirati, želi pojačati poreze. Tako je i Hrvat, on želi što veću plaću, ne želi riskirati i to ga ubije u početku. Zato je teško naći talent koji želi riskirati 5 godina. Ako uspijemo priomijeniti to, promijenit ćemo sve. To se trudimo napraviti.



Što radi vaš tim u Londonu?



Tamo radimo na marketingu, gdje pokušavamo povećatiu maržu i spustiti cijenu akvizicija korisnika. U Londonu se da naći kvalitetne ljude za to.



Što je problem u Hrvatskoj? Rekli ste da ne možete naći prave ljude za internetski marketing...



Mi smo znali trošiti 3, 3,5 milijuna dolara na marketing. U Hrvatskoj nema ljudi koji su radili s tako velikim budžetima. Nije isto napraviti budžet za deset dolara i 3,5 milijuna dolara. Sve se to radi korak po korak, ali morali smo to otvoriti vani.



Leaf koriste žene, a mogu li ga koristiti muškarci?



Mogu, ali žene su zapostavljene i želimo tehnologiju prvo priuštiti ženama i fokusirati se samo na njih.



I vrhunske sportašice koriste Leaf?



Lola Jones, koja je žena koja ide i na zimske i ljetne olimpijske igre, pa se priprema u atletici za olimpijadu u Riju, imamo Ivanu Španović, srpska skakačica u dalj, vrhunska sportašica. Sasha di Giulian koja je prva penjačica na svijetu i tako dalje.



Za što one koriste Leaf?



Ljudi su sad u profesionalnom sportu shvatili da su svi drugačiji i da moraju naći recept kako hraniti svoje tijelo. Sad se to može napraviti putem tehnologije. Ako osjećamo umor navečer, da znamo točno što trebamo napraviti kako ga ne bi osjećali. Hardverski uređaj koji prati aktivnost, spavanje, menstrualni ciklus i stres, koji je povezan s aplikacijom na mobitelu na kojoj se podaci interpretiraju



Prodali ste preko 250 tisuća komada Leafa. Imali ste veliki uspjeh i prvi dan...



U manje od jednog dana napravili smo milijun dolara prometa.



Kakvo je zadovoljstvo korisnika?



Radimo na novom proizvodu. Bitno je da naši korisnici budu dio te priče nisu tu samo da kupe proizvod, iskoriste ga i bace. Oni nama daju feedback, pa unapređujemo proizvod i trudimo se biti sve bolji i bolji.



Što se dalje uz taj proizvod može napraviti?



U hardverskim je kompanijama uvijek pitanje kako opet uložiti u korisnika, nakon što mu se proda uređaj i kako dobivene podatke ponovno iskoristiti na tim ljudima. Nama je 17.000 žena dalo pozitivan feedback. Poslali smo im anketu i pitali ih bi li im se svidjelo da pratimo njihov menstrualni ciklus. One koje su rekle da, dobile su paket s potrepštinama i bile su zadovoljne.



Gdje ste dosad u razvoju Bellabeata pogriješili i koje greške ne biste ponavljali?



Mislim da je Bellabeat došao tu gdje jes,t jer smo bili takvi kakvi jesmo. Najveće greške su organizacija ljudi i komunikacija s ljudima. Startup je puno ljudi. Bitno je da ostane kritična masa s vama dok dođete tamo gdje želite, a statistički je da ćete doći do cilja ako imate puno ljudi. Ja nisam nikad imao toliko ljudi u timu. Teško je biti jako transparentan prema ljudima. Kompanija nije ništa drugo nego skupina ljudi. I treba postojati veza, kao i s partnerom. Imamo jako velikih problema s tim.



Kako funkcionirate vi i Urška Sršen? Kako ste podijelili uloge?



Dobro je kod nas što znamo u čemu smo dobri. Urška je idejni tvorac izgleda našeg proizvoda. Ona je kiparica i radi taj proizvod, kako će izgledati, vizualni koncept proizvoda, dok ja postavljam strategiju. Nama su tako podijeljene uloge i onda se one dijele na tim.



Ono što je uvijek pitanje u Hrvatskoj jest kolike su vama plaće i što tražite od vaših zaposlenika?



Vrlo je teško naći ljude sa stvarno velikim iskustvom. Mi prvenstveno tražimo ljude koji su spremni žrtvovati vrijeme koje treba posvetiti našoj viziji. Naš investitor koji uplati 4 milijuna dolara, on ne treba raditi ništa, ali neki junior koji je tek došao na posao, treba raditi stalno, jer je to kapitalizam, ponuda i potražnja. Inženjerske plaće su oko 12, 13 tisuća kuna neto, za iskusnoga programera s 5 godina iskustva.

00:00 Izvor: N1

N1 pratite putem aplikacija za Android | iPhone/iPad | Windows| i društvenih mreža Twitter | Facebook.